CELEX: 22014D0156
Language: sk
Date: 2014-07-09 00:00:00
Title: Rozhodnutie Spoločného výboru EHP č. 156/2014 z  9. júla 2014 , ktorým sa mení príloha XXII (Právo obchodných spoločností) k Dohode o EHP [2015/91]

22.1.2015   
            
            
               SK
            
            
               Úradný vestník Európskej únie
            
            
               L 15/83
            
         ROZHODNUTIE SPOLOČNÉHO VÝBORU EHP
   č. 156/2014
   z 9. júla 2014,
   ktorým sa mení príloha XXII (Právo obchodných spoločností) k Dohode o EHP [2015/91]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2013/280/EÚ z 11. júna 2013 o primeranosti príslušných orgánov Spojených štátov amerických podľa smernice Európskeho parlamentu a Rady 2006/43/ES (1) sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2013/281/EÚ z 11. júna 2013 o rovnocennosti systémov verejného dohľadu, zabezpečovania kvality a prešetrovania a sankcií vzťahujúcich sa na audítorov a audítorské subjekty Spojených štátov amerických podľa smernice Európskeho parlamentu a Rady 2006/43/ES (2) sa má začleniť do Dohody o EHP.
            
         
               (3)
            
            
               Príloha XXII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 10fd (rozhodnutie Komisie 2011/30/EÚ) prílohy XXII k Dohode o EHP sa vkladajú tieto body:
   
               „10fe.
            
            
               
                  32013 D 0280: vykonávacie rozhodnutie Komisie 2013/280/EÚ z 11. júna 2013 o primeranosti príslušných orgánov Spojených štátov amerických podľa smernice Európskeho parlamentu a Rady 2006/43/ES (Ú. v. EÚ L 161, 13.6.2013, s. 4).
            
         
               10ff.
            
            
               
                  32013 D 0281: vykonávacie rozhodnutie Komisie 2013/281/EÚ z 11. júna 2013 o rovnocennosti systémov verejného dohľadu, zabezpečovania kvality a prešetrovania a sankcií vzťahujúcich sa na audítorov a audítorské subjekty Spojených štátov amerických podľa smernice Európskeho parlamentu a Rady 2006/43/ES (Ú. v. EÚ L 161, 13.6.2013, s. 8).“
            
         Článok 2
   Znenie vykonávacích rozhodnutí 2013/280/EÚ a 2013/281/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 10. júla 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 9. júla 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 161, 13.6.2013, s. 4.
   
      (2)  Ú. v. EÚ L 161, 13.6.2013, s. 8.
   
      (3)  Ústavné požiadavky neboli oznámené.
   
      Vyhlásenie štátov EZVO k rozhodnutiu Spoločného výboru EHP č. 156/2014 z 9. júla 2014, ktorým sa vykonávacie rozhodnutia Komisie 2013/280/EÚ a 2013/281/EÚ začleňujú do Dohody o EHP
      
         „Vykonávacie rozhodnutie Komisie 2013/280/EÚ z 11. júna 2013 o primeranosti príslušných orgánov Spojených štátov amerických podľa smernice Európskeho parlamentu a Rady 2006/43/ES a vykonávacie rozhodnutie Komisie 2013/281/EÚ z 11. júna 2013 o rovnocennosti systémov verejného dohľadu, zabezpečovania kvality a prešetrovania a sankcií vzťahujúcich sa na audítorov a audítorské subjekty Spojených štátov amerických podľa smernice Európskeho parlamentu a Rady 2006/43/ES riešia vzťahy s tretími krajinami. Začlenenie týchto rozhodnutí nemá vplyv na rozsah pôsobnosti Dohody o EHP.“